28. ΑΠΟΦΑΣΗ ΥΠΟΥΡΓΩΝ    ΕΣΩΤΕΡΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 9059 της 9/11 Φεβρ. 1988 (ΦΕΚ Β΄74) Εξαίρεση γενικών γραμματέων υπουργείων, αυτοτελών δημόσιων υπηρεσιών, οργανισμών, περιφερειών, ειδικών γραμματέων υπουργείων, νομαρχών και επάρχων από την ασφάλιση στο Ταμείο Προνοίας Δημοσίων Υπαλλήλων. Έχοντας υπόψη: 1.Την ανάγκη εξαίρεσης των μετακλητών γενικών και ειδικών γραμματέων υπουργείων, των γενικών γραμματέων περιφερειών, αυτοτελών δημόσιων υπηρεσιών και οργανισμών, των νομαρχών και επάρχων από την ασφάλιση στο Ταμείο Πρόνοιας Δημοσίων Υπαλλήλων τόσο γιατί λόγω της προηγούμενης επαγγελματικής τους ιδιότητας (δικηγόροι, μηχανικοί, γιατροί κ.λπ.) είναι ασφαλισμένοι σε διάφορα άλλα ταμεία, όσο και λόγω του μετακλητού χαρακτήρα της θέσεώς τους που δεν είναι βέβαιο ότι θα συγκεντρώνουν το ελάχιστο όριο χρόνου ασφάλισης για τη θεμελίωση δικαιώματος παροχής εφάπαξ από το ταμείο αυτό. Σελ. 518,04(γ) Τεύχος ΙΒ-5-3 Σελ. 42 2.Τη 1358/2.10.87 (ΦΕΚ 535 τ. Β΄) απόφαση του Πρωθυπουργού και του Υπουργού Υγείας, Πρόνοιας και Κοιν. Ασφαλίσεων για ανάθεση αρμοδιοτήτων στους Υφυπουργούς, αποφασίζουμε: 1.(Προστίθεται διάταξη στην περίπτ. α΄ παρ. 1 άρθρ. 4 Β.Δ. 3/13 Ιουλ. 1936, ανωτ. αριθ. 4). 2.Όσοι από τους ανωτέρω ήσαν ασφαλισμένοι στο Ταμείο Πρόνοιας Δημοσίων Υπαλλήλων είτε ως δημόσιοι πολιτικοί υπάλληλοι είτε ως υπάλληλοι με θητεία σε μία από τις ανωτέρω θέσεις, δύνανται με δήλωσή τους που υποβάλλεται μέσα σε τρεις μήνες από τη δημοσίευση της παρούσας ή από το διορισμό τους στις θέσεις αυτές, να συνεχίσουν την ασφάλιση και να αναγνωρίσουν το χρόνο για τον οποίο δεν καταβλήθηκαν εισφορές, οι οποίες υπολογίζονται με βάση τις καταστατικές διατάξεις του ταμείου αυτού. Όσοι από τους ανωτέρω είχαν εξέλθει από την υπηρεσία είτε ως δημόσιοι πολιτικοί υπάλληλοι είτε ως υπάλληλοι με θητεία σε μία από τις πιο πάνω θέσεις, ανεξάρτητα αν άσκησαν το δικαίωμα για τη λήψη εφάπαξ βοηθήματος ή όχι, δικαιούνται εφάπαξ βοηθήματος βάσει του κατά τα ανωτέρω συνολικού χρόνου ασφαλίσεως αφαιρουμένου του ποσού που τυχόν έλαβαν, προσαυξανομένου με 7% για κάθε χρόνο από της λήψεώς του. 3.Η ρύθμιση των προηγουμένων παραγράφων έχει εφαρμογή και για όσους έχουν ήδη αποχωρήσει με οποιοδήποτε τρόπο από θέση γενικού γραμματέα υπουργείου, αυτοτελούς δημόσιας υπηρεσίας, οργανισμού, περιφέρειας του Νόμ. 1622/1986, ειδικού γραμματέα υπουργείου, νομάρχη και επάρχου, μετά την έναρξη ισχύος του Νόμ. 1235/1982. Η απόφαση αυτή, της οποίας η ισχύς αρχίζει από τη δημοσίευσή της στην Εφημερίδα της Κυβερνήσεως, θα κυρωθεί με νόμο. Με την υπό στοιχ. Α΄ περίπτωση άρθρ. 43 Νόμ. 1832/16-17 Φεβρ. 1989 (ΦΕΚ Α΄ 54) (τομ. 3 σελ. 52,280), η άνω απόφαση κυρώθηκε και απόκτησε ισχύ νόμου από της δημοσιεύσεώς της. 2.Θ.β.26-28 Ταμείο Προνοίας Δημοσίων Υπαλλήλων 